**Atzinums par šķirnes viendabīgumu**

Vasaras kviešu šķirne ‘Imanta’ izveidota Stendes selekcijas stacijā laikā no 1928. - 1930. gadam. Pārbaudei iesniegta 1933. gadā. Šķirne izveidota atkārtotas individuālās izlases ceļā no vasaras kviešu šķirnes ‘Aurora’. Šķirni ‘Aurora’ savukārt franču selekcionārs G. Vilmorens izveidoja no hibrīdās kombinācijas ‘Jacinth x Ladoga’. Šķirnes autors bija agronoms J. Garbars. (Holms I. (1992). Laukaugu selekcija Latvijā. Rīga ‘Avots’. 43.lpp.). Šķirne raksturojas ar vidēji gariem stiebriem, izturīgiem pret veldrēšanos, augstu tilpummasu un labu graudu kvalitāti.

Vasaras kviešu šķirne ‘Imanta’ Latvijas gēnu bankā tika ievietota 2004. gadā, saņemot paraugu no Vissavienības Augkopības institūta (VIR) Sanktpēterburgā. Stendē 2007. gadā tika noteikti šķirnei raksturīgākie deskriptori.

Vasaras kviešu ‘Imanta’ paraugs (50g sēklu) Stendē tika saņemts 2018. gadā un iesēts, tālākai pavairošanai. Sēkla ievākta un pavairota Stendē 2019., 2020., un 2021. gadā. Katru gadu izmēģinājumos Stendē tika izvērtētas vasaras kviešu šķirnes ‘Imanta’ morfoloģiskās un saimnieciski lietderīgās īpašības. Konstatēts, ka noteiktie deskriptori Stendē, neatšķīrās no iepriekš aprakstītajām morfoloģiskajām un tas apliecina, ka saņemtais paraugs no Latvijas GB bija vasaras kviešu šķirne ‘Imanta’.

***Šķirnes viendabīguma rezultāti.***

Lai noteiktu šķirnes viendabīgumu Stendes PC 2019. gadā analizēja 40 augus, no tiem 35 atzīti par šķirnei raksturīgiem, bet pieci par netipiskiem un brāķēti; 2020. gadā tika analizēti 78 augi, no tiem 14 atzīti par šķirnei netipiskiem un izbrāķēti; 2021. gadā izvērtēja 106 augus, no kuriem 10 tika izbrāķēti.

Sagatavoja: AREI LSAN pētniece Vija Strazdiņa